open-index/open-wikipedia-markdown huggingface dataset:
Апрель (երգ)

**Апрель**, «Կինո» ռոք խմբի երգը, որը ներառվել է 1989 թվականին թողարկված «Звезда по имени Солнце» ալբոմում։

Երգի տեքստը լի է դիցաբանական կերպարներով և շաղկապված է ալբոմի խորագրային երգի հետ։ Երաժշտականորեն այն հակվում է ֆոլկ ռոքին։ Ալբոմի ձայնագրման ժամանակ Ցոյը միայնակ է կատարել երգը, և այն երբեք չի երգվել համերգների ժամանակ։

## Երգի պոետիկա

Երգը գրված է Վիկտոր Ցոյին բնորոշ «նեոռոմանտիկ իմպրեսիոնիզմի» ոճով։ Ցոյի վերջին շրջանի բոլոր ստեղծագործությունների պես, ինչպիսին են «Спокойная ночь», «Печаль» երգերը, այստեղ պարզորոշ կերպով հնչում է դեպի վերև շարժման մոտիվը, որը հասնում է իր գագաթնակետին «Звезде по имени Солнце» երգում։

Այս մոտիվը կապված է բաժանման թեմայի և կյանքի սովորական դասավորության հետ։ Չնայած այդ փոփոխությունների որոշակի աղետալիությանը, երգը լի է հույսերով։ Լիրիկական հերոսի կրծքում վառվող աստղը նրա ներդաշնակության խորհրդանիշն ու աղբյուրն է, որ գալիս է ներսից։ Վիկտոր Ցոյի բանաստեղծական լեզվում աստղն ամենաբարձրն ու առավել շատ հանդիպողն է «երկնային» բառաձևերից։

«Апрель»-ն ալբոմի ավարտական երգն է, որը սկսվում է երկրի սառն աններդաշնակության դրվագից, նրա առաջին տողերը գրեթե կրկնում են «Звезды по имени Солнце» երգի «*Սպիտակ ձյուն, մոխրագույն սառույց* // *Ճաքճքված հողի վրա*» տողերը։ Այստեղ նրանք սկսվում են հետևյալ կերպ՝ «Երկրի վրա սառնամանիք է․ Ինչին ձեռք տաս՝ սառույց է»։ Լիրիկական հերոսը և մոտեցող ապրիլը միանում են դիցաբանական սյուժեի ամբողջականության մեջ, անցնում են ծիսակատարության միջով, որի աստիճաններն են մահն ու հարությունը։

Երգն ավարտվում է վերածննդի դրվագով, աշխարհի ներդաշնակության վերականգմամբ, որի փնտրտուքը «Звезда по имени Солнце» ամբողջ ալբոմի լեյտմոտիվն է։

Ռուսական ռոքի սիրահարները մի քանի անգամ արտահայտել են այն միտքը, որ երգը նվիրված է Միխայիլ Գորբաչովին։

## Ձայնագրություն և երաժշտություն
Երգը ձայնագրել է Վիկտոր Ցոյը։ «Կինո» խումբը չի մասնակցել ձայնագրմանը։ «Տարեգրություն» նախագծի հաղորդավարի խոսքերով՝ բեք վոկալիստն եղել է Գրեգորի Գուրյանովը։ Երգը երբեք չի կատարվել համերգների ժամանակ։ Գոյություն ունի նաև երգի ակուստիկ տարբերակը, որն առաջին անգամ թողարկվել է «Սպիտակ ալբոմի» կազմում։

Երաժշտական առումով երգը նույնպես հեռու է խմբի ստեղծագործության «մայրուղուց», բայց նման է միևնույն ալբոմի համար գրված, բայց Վիկտոր Ցոյի կյանքի օրոք չթողարկված «Атаман» երգին։ Ցոյի նման երգերից, որի մեջ լսվում են նման մոտիվներ, ավելի ուշ դարձել է «Կուկուշկա» երգը։

## Ծանոթագրություններ

## Արտաքին հղումներ
* «Апрель» YouTube-ում
* «Апрель»

Կատեգորիա:Ռոք երգեր
Կատեգորիա:Ռուսերեն երգեր
Կատեգորիա:Խորհրդային երգեր
Կատեգորիա:1989 երգեր
Муравейник (երգ)

**Муравейник**, «Կինո» ռոք խմբի երգը «Սև ալբոմից»։ Երգի հեղինակը Վիկտոր Ցոյն է։ Երգի դեմո-տարբերակը գրվել է Պլիենցիեմսում և թողարկվել «Սպիտակ ալբոմում» (հայտնի է նաև «Վերջին ձայնագրություններ» անվամբ)։

## Երգի անուն
«Սև ալբոմում» երգը թողարկվել է «Муравейник» անվամբ։ 

Վիկտոր Ցոյը  երգի համար հորինել  է նման անուն՝ «Ես չեմ սիրում, երբ ինձ ստում են»։

## Երգի պատմություն
1990 թվականի գարնանը Ցոյը ձայնագրել է երգի ակուստիկ տարբերակը մագնիտոֆոնի վրա։ Մինչ այդ երաժիշտը երկար ժամանակ փորձել է ստեղծել երգի լավագույն տարբերակը։ Նրա նոթատետրում երգի անվանումը «Ես չեմ սիրում, երբ ինձ ստում են» է։

## Երգի իմաստ
Պետրովայի կարծիքով՝ երգում նկատվում է մահվան առանձնացող սահմանումը։ Այստեղ չկա քաղաք բառի հստակ բառարանային իմաստ, բայց այն ունի մարդկանց բնակության վայրի իմաստ, փոխաբերական իմաստով «մրջնաբույնը» օգտագործվում է որպես քաղաք։ Այս երգում կան քաղաքային կյանքի տարրեր։ Ելենա Շաջանովան ստեղծագործության մեջ տեսել է քաղաքի կերպարը, որը ճանաչվում է իր բնորոշ գծերի և միջավայրի շնորհիվ։ Այն նաև ներկայացված է բնական գյուղական կյանքի իմաստի հետ կապված այլաբանությամբ։ Մրջյունը նաև համարվում է ավանդական ֆոլկլորային կերպար․ դա միջատ է «որի սիմվոլիզմը որոշվում է հոգնակիության հիմնական նշանով»։ «Կմեռնի» բայը, որը հանդես է գալիս որպես մահվան ներկայացուցիչն, ունի նվազեցված էմոցիոնալ-ոճային երանգավորում։

## Սև ալբոմ
«Սև ալբոմի» երգացանկում երգը զբաղեցնում է 7-րդ հորիզոնականը։

## Վերջին ձայնագրություններ
Գոյություն ունի երգի երկու տարբերակ՝ 1990 թվականի գարնանը ձայնագրված ակուստիկ տարբերակ և սևագիր տարբերակ։ Ակուստիկը զբաղեցնում է 12-րդ, իսկ սևագիրը՝ 10-րդ հորիզոնականը։

## Ձայնագրության մասնակիցներ
* Վիկտոր Ցոյ՝ վոկալ, կիթառ
* Յուրի Կասպարյան՝ կիթառ
* Իգոր Տիխոմիրով՝ բաս կիթառ
* Գրեգորի Գուրյանով՝ հարվածային երաժշտական գործիքներ
* Յուրի Այզենշպիս՝ պրոդյուսեր

## Ծանոթագրություններ

## Արտաքին հղումներ
«Муравейник» YouTube-ում

Կատեգորիա:Խորհրդային երգեր
Կատեգորիա:Ռուսերեն երգեր
Կատեգորիա:Ռոք երգեր
Կաասի գործ

**Կաասի գործ**, Ֆրանսիայում տեղի ունեցած երկարատև միջադեպ։ Ամեն ինչ սկսվել է 1992 թվականի ապրիլի 5-ին, երբ Սիլվան Կաաս անունով մի երիտասարդ կին սպանվել էր իր տանը, մինչդեռ նրա ամուսինն ու նրանց չորս երեխաները բացակայում էին։

## Դատական սխալ
Սիլվիան Կաասը սպանվել է իր տանը, որը գտնվում է Անվիլ-Ամբուրվիլում (Ծովամերձ Սեն), 1992 թվականի ապրիլի 5-ին։ Նա սպանվել է իր սեփական զենքից՝ վինչեստերից։ Այդ ժամանակ Անդրե Կաասը երեխաների հետ գնացել էր Ռուանի կինոթատրոն։ Վերադառնալուց հետո նրանք հայտնաբերել են, որ իրենց տանը սպանություն է տեղի ունեցել։ Սիլվիանի դիակը պառկած է եղել իրենց տան երկրորդ հարկում՝ պարանոցի շուրջ հեռախոսային լարով։

Հետագայում նրա ամուսինը՝ Անդրե Կաասը (ծնված 1951 թվականի նոյեմբերի 20-ին Մարոկկոյում) ձերբակալվել և մեղադրվել է իր կնոջ սպանության մեջ։ Ձերբակալման պահին նա հարուստ գործարար էր՝ սկանդալային անձնական կյանքով։ Նա բազմաթիվ սիրուհիներ է ունեցել, նրա կինը նույնպես դավաճանել է նրան, ամուսինները սվինգեր են եղել։

Մի քանի տարի անց նա ազատ է արձակվել բանտից, իսկ 2004 թվականի մարտի 26-ին նրա վրայից հանվել են բոլոր մեղադրանքները։ Կաասը 173 000 եվրո է ստացել որպես փոխհատուցում։ Սիլվան Կաասի իրական մարդասպանը չի հայտնաբերվել։ «Կաասի գործ» թեմայով մի քանի գիրք է գրվել և նկարահանվել են մի շարք վավերագրական ֆիլմեր։

## Տես նաև
* Թոմաշ Կոմենդի գործ

## Ծանոթագրություններ

## Արտաքին հղումներ
* André Kaas veut retrouver le meurtrier de sa femme

## Գրականություն
* André Kaas, *Pas de pitié pour les innocents : Les terribles conséquences d'une erreur judiciaire*, Michel Lafon, 2005 
* Nathalie Kaas, *Mais tout va très bien*, Calmann-Lévy, 1999 

Կատեգորիա:Դատավարական սխալներ
Քուինթոն Աարոն

**Քուինթոն Աարոն** (, ), ամերիկացի դերասան։ Հայտնիությւոն է ստացել «Անտեսանելի կողմը» ֆիլմում Մայքլ Օերի դերից հետո։

## Կենսագրություն
Քուինթոն Աարոնը ծնվել է 1984 թվականի օգոստոսի 15-ին Նյու Յորքի Բրոնքս շրջանում։ Դերասանական դեբյուտը կայացել է 2006 թվականին։ 2008 թվականին նկարահանվել է «Վերափաթաթում» ֆիլմում։

2009 թվականին Քուինթոնը խաղացել է «Անտեսանելի կողմը» ֆիլմում՝ հանդես գալով Մայքլ Օերի դերում։ Ֆիլմը կինոքննադատների կողմից արժանացել է բարձր գնահատականի և մի քանի անգամ հայտնվել տարբեր մրցանակների անվանակարգերում։

2014 թվականին խաղացել է «Լքվածները» ֆիլմում։ 2018 թվականին նկարահանվել է «Բժշկության աստվածներ» հեռուստասերիալում։

## Ընտրված ֆիլմագրություն

## Մրցանականեր և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Թոմաշ Կոմենդի գործ

**Թոմաշ Կոմենդի գործ**, Լեհաստանում տեղի ունեցած և 18 տարի տևած երկարատև դատական միջադեպ։ Երիտասարդ տղան մեղադրվել է 15-ամյա աղջկա սպանության մեջ և դատապարտվել է միայն անուղղակի հանցանշանների հիման վրա։ Նրա անմեղությունն ապացուցվել է միայն տարիներ անց։

Գործը արդարադատության ամենաերկար սխալներից մեկն է Լեհաստանի իրավական պատմության մեջ։

## Միջադեպ

1997 թվականի հունվարի 1-ի գիշերը Միլոշիցա քաղաքում 15-ամյա աշակերտուհի Մալգոժատա Կվյատկովսկան սպանվել էր ամանորյա երեկույթից հետո։ Չնայած այն բանին, որ մի շարք հանցանշաններ մատնանշում էին, որ հանցագործությունը խմբակային է եղել, արդյունքում գլխավոր կասկածյալը դարձել է միայն Թոմաշ Կոմենդան։ 12 վկաներ նրան ալիբի են ապահովել՝ նշելով, որ Թոմաշն Ամանորը դիմավորել է մեկ այլ բնակավայրում։

Մեղադրանքի գլխավոր ապացույցը ԴՆԹ-թեստի արդյունքներն են եղել, զոհի հագուստի վրա հայտնաբերվել է Թոմաշի մազերը։ 2000 թվականին Վրոցլավի քաղաքային դատարանը Թոմաշ Կոմենդին դատապարտել էր 25 տարվա ազատազրկման։ Թոմաշը բանտում ենթարկվել է տարբեր նվաստացումների և մի քանի անգամ փորձել է ինքնասպան լինել։ Դատավճիռը բողոքարկելու նրա փորձերն ապարդյուն են եղել։

2017 և 2018 թվականներին հետաքննություն է անցկացվել Մալգոժատա Կվյատկովսկու սպանության գործով հնարավոր կեղծիքների փաստով։ Գործի վերստուգումն ու փորձաքննությունների նոր արդյունքներն ապացուցել են Կոմենդի անմեղությունը։ 2018 թվականի մայիսի 6-ին Լեհաստանի Գերագույն դատարանը Թոմաշ Կոմենդին մեղադրանքի բոլոր կետերով անմեղ է ճանաչել։

## Զանգվածային մշակույթում
Գժեգոժ Գլուկակը գիրք է գրել Թոմաշ Կոմենդի մասին «25 lat niewinności. Historia Tomasza Komendy» վերնագրով («*Անմեղության 25 տարի։ Թոմաշ Կոմենդի պատմությունը», գիրքը ռուսերեն չի թարգմանվել*)։

## Ծանոթագրություններ

## Արտաքին հղումներ
* Sprawa Tomasza Komendy i morderstwa w Miłoszycach: nie żyje kolejny świadek
* Nie żyje kolejny świadek ws. Komendy. Został zamordowany 
* «Ազատությունը չի կարող ավելի վատ լինել». լեհը 18 տարի անց բանտից դուրս է եկել բռնաբարության և սպանության համար, որոնք չի կատարել

Կատեգորիա:Մարդու իրավունքների խախտում
Կատեգորիա:Դատավարական սխալներ
Perfume Genius

**Մայք Ադրեաս** (, ), ամերիկացի հեղինակ-կատարող, որը հայտնի է **Perfume Genius** բեմական կեղծանվամբ։

## Կյանք և կարիերա
Ադրեասը ծնվել է Այովա նահանգի Դե Մոյն քաղաքում, 6 կամ 7 տարեկան հասակում տեղափոխվել է Վաշինգտոնի Էվերեթ քաղաք։ Դպրոցում նա սովորել է նկարչություն և, լինելով երեխա՝ դաշնամուրի դասերի է գնացել։ Նրա մայրը հատուկ կարիքներ ունեցող երեխաների ուսուցման գործում մասնագիտացած ուսուցիչ էր, իսկ հետո աշխատել է միջնակարգ դպրոցում՝ որպես տնօրենի տեղակալ։ Նրա ծնողները ամուսնալուծվել են, երբ Ադրեասը դեռահաս է եղել։

Ադրեասն իր դպրոցում միակ բաց համասեռամոլ աշակերտն էր և սպանության սպառնալիքներ էր ստանում, որոնք դպրոցի ղեկավարությունը չէր տեսնում։ Նա դուրս է եկել դպրոցից ավարտական դասարանում։ Երկու տարի անց նա հարձակման է ենթարկվել մի քանի տղամարդկանց կողմից։ Տեղափոխվել է Նյու Յորքի Վիլյամսբերգ և աշխատել է Իսթ Վիլիջում գտնվող ակումբում որպես դռնապան։ 2005 թվականին նա վերադարձել է իր տուն՝ Սիեթլ, և սկսել է երաժշտություն ձայնագրել։ 2008 թվականին նա սկսել է տեղադրել իր MySpace երգերը՝ Perfume Genius կեղծանունով՝ դրանով իսկ սկսելով երաժշտական կարիերան։ Ադրեասի երաժշտությունը ուսումնասիրում էր սեքսուալության, Կրոնի հիվանդության դեմ իր անձնական պայքարի, ընտանեկան բռնության և ժամանակակից հասարակության մեջ գեյ տղամարդկանց առջև ծառացած վտանգների թեմաները։

### Learning
«Learning» երգի առաջին ալբոմը թողարկվել է 2010 թվականի հունիսի 21-ին Turnstile Records լեյբլում և Matador Records-ում ԱՄՆ-ում՝ ստանալով քննադատների դրական արձագանքները։

### Put Your Back N 2 It
Երկրորդ ստուդիական ալբոմը՝ «Put Your Back N 2 It», թողարկվել է 2012 թվականի փետրվարի 20-ին։

Դրա թողարկման նախօրեին ներկայացվել է «Hood» երգի տեսահոլովակը, որում նկարահանվել է հունգարացի պոռնոդերասան Արփադ Միկլոշը։

### Too Bright
2014 թվականի սեպտեմբերի 23-ին Ադրեասը թողարկել է «Too Bright» երրորդ ալբոմը, որի համապրոդյուսերը Portishead-ից Էդրիան Աթլին էր։ Ալբոմը դիմավորվել է քննադատների խանդավառ արձագանքներով։

2016 թվականի սեպտեմբերի 16-ին Ադրեասը թողարկել է Էլվիս Փրեսլիի «Can’t Help Falling in Love» երգի քավերը՝ Prada-ի հետ համագործակցությամբ։

### No Shape
4-րդ ստուդիական ալբոմը՝ «No Shape», թողարկվել է 2017 թվականի մայիսի 5-ին՝ կրկին ստանալով քննադատների հիացական արձագանքները։

## Սկավառակագրություն
### Ստուդիայի ալբոմներ
* *Learning* (2010)
* *[[Put Your Back N 2 It]]* (2012)
* *Too Bright *(2014)
* *[[No Shape]]* (2017)
* ***Set My Heart on Fire Immediately (2020)***

## Ծանոթագրություններ

Կատեգորիա:Ամերիկացի երգիչներ
Կատեգորիա:ԼԳԲՏ-ն երաժշտության մեջ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգիչներ
Կատեգորիա:21-րդ դարի երգիչներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի փոփ երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Ռամոն Կարիսալես

**Ռամոն Ալոնսո Կարիսալես Ռենգիֆո** (), վենեսուելացի քաղաքական գործիչ, նախկին փոխնախագահ և պաշտպանության նախարար, Ապուրեի նահանգապետ 2011 թվականից։

## Կենսագրություն
1974 թվականի հուլիսի 5-ին ավարտել է Վենեսուելայի ռազմական ակադեմիան։ Եղել է Վենեսուելայի զինված ուժերի գնդապետ (թոշակի է անցել 1994 թվականից)։

2000-2004 թվականներին եղել է քաղաքային տրանսպորտի ազգային հիմնադրամի (Ֆոնտուր) նախագահը։

2004 թվականից Վենեսուելայի ենթակառուցվածքների նախարար է։

Նրա ղեկավարությամբ կառուցվել են Կարակասի մետրոպոլիտենի 3-րդ և 4-րդ գծերը, մետրոպոլիտենները Վալենսիայում, Մարակայբոյում և Տեկեսում։

2006-2007 թվականներին եղել է Վենեսուելայի բնակարանաշինության նախարար։

2008 թվականի հունվարի 6-ից մինչև 2010 թվականի հունվարի 26-ը՝ Վենեսուելայի փոխնախագահ։ 2009 թվականից միաժամանակ զբաղեցրել է պաշտպանության նախարարի պաշտոնը։

2011 թվականին զբաղեցրել է Ապուրեի նահանգի նահանգապետի պաշտոնը, որն ազատվել էր նրա նախորդի առողջական վիճակի պատճառով հեռանալու արդյունքում։ Պահպանել է իր պաշտոնը 2012 և 2017 թվականների ընտրությունների արդյունքներով։

## Մրցանակներ
* Առաջին կարգի ծովային արժանիքների շքանշան (2008)

## Ընտանիք
Ամուսնացած է, ունի երեք երեխա։ Կինը՝ Յուբրի Օրտեգան (Yubri Ortega), մինչև 2010 թվականի հունվարն եղել է շրջակա միջավայրի պահպանության նախարար։

## Ծանոթագրություններ

## Արտաքին հղումներ
* Կենսագրությունը Վենեսուելայի կառավարության կայքում

Կատեգորիա:Վենեսուելայի քաղաքական գործիչներ
Կատեգորիա:Ռազմական գործիչներ
Կեմբո Մոհադի

**Կեմբո Դուգիշ Քեմփբել Մոհադի** (), 2017 թվականի դեկտեմբերի 28-ից Զիմբաբվեի երկու փոխնախագահներից մեկն է։ Նա պաշտպանության, անվտանգության և պատերազմի վետերանների նախարարի պաշտոնը որոշ ժամանակ զբաղեցրել է 2017 թվականին։ Ավելի վաղ նա 2015 թվականից մինչև 2017 թվականը եղել է ազգային անվտանգության պետական նախարար, իսկ 2002-ից 2015 թվականներին՝ ներքին գործերի նախարար։

## Քաղաքական կրթություն
Ավելի վաղ Կեմբոն զբաղեցրել էր տեղական ինքնակառավարման նախարարի տեղակալի պաշտոնը, նա ներքին գործերի նախարար էր նշանակվել 2002 թվականի օգոստոսին։

2008 թվականի մարտին կայացած խորհրդարանական ընտրություններում Զիմբաբվեի աֆրիկյան ազգային միությունն առաջադրել է Մոհադիի թեկնածությունը՝ որպես Հարավային Մատաբելենդում Բեյթբրիջ Վոստոկ շրջանի ժողովի պալատի տեղի թեկնածու։ Ըստ պաշտոնական արդյունքների՝ նա մեծ տարբերությամբ հաղթել է՝ ստանալով 4741 ձայն 2194-ի դեմ՝ Մուրան Սիպումի խմբակցության համար ժողովրդավարական փոփոխությունների շարժման (MDC) կողմից՝ Մորգան Ցվանգիրայի գլխավորությամբ և 1101 ձայն՝ Նկուբա Լավմորի համար MDC խմբակցությունից՝ Արթուր Մութամբարի գլխավորությամբ։

Մորգան Ցվանգիրայի միասնության կառավարության երդումից հետո 2009 թվականի փետրվարին Մոհադին զբաղեցրել է ներքին գործերի նախարարի պաշտոնը MDC-T-ից Ջայլս Մուցեկվայի հետ, ինչպես նախատեսված էր Հարավային Աֆրիկայի զարգացման համայնքի արբիտրաժի կողմից 2008 թվականի վերջին։ Այն բանից հետո, երբ Մուգաբեն վերընտրվել է 2013 թվականի հուլիսին, Մոհադին ներքին գործերի նախարար է նշանակվել 2013 թվականի սեպտեմբերի 10-ին։

Նախագահ Ռոբերտ Մուգաբեն Մոհադիին ազգային անվտանգության նախարարի պաշտոնում նշանակել է 2015 թվականի հուլիսի 6-ին։ 2017 թվականի նոյեմբերի 30-ին նա նշանակվել է պաշտպանության, անվտանգության և պատերազմի վետերանների նախարար Մուգաբեի իրավահաջորդ Էմերսոն Մնանգագվան։

Նա ԶԱԱՈւ քաղաքական կուսակցության փոխնախագահ է նշանակվել 2017 թվականի դեկտեմբերի 23-ին, իսկ 2017 թվականի դեկտեմբերի 28-ին երդվել Է որպես Զիմբաբվեի երկրորդ փոխնախագահ։ Նախագահի և նախարարների կաբինետի գլխավոր քարտուղարի պաշտոնակատար Ջասթին Մուպամխանգան հաջորդ օրը հանդես է եկել հայտարարությամբ այն մասին, որ Մոհադին նշանակվել է ազգային խաղաղության և հաշտեցման հարցերով պատասխանատու։

### Մահափորձ
2018 թվականի հունիսի 23-ին պայթյուն է տեղի ունեցել Բուլավայոյում նախընտրական հանրահավաքի ժամանակ։ Նրան անմիջապես հոսպիտալացրել են տեղի ունեցածի արդյունքում, ինչը, Զիմբաբվեի ռադիոհեռարձակման կորպորացիայի խոսքով, սպանության փորձ էր։

## Ծանոթագրություններ

Կատեգորիա:Զիմբաբվեի փոխնախագահներ
Կատեգորիա:Զիմբաբվեի քաղաքական գործիչներ
Սոլոմոն Աբաև

**Սոլոմոն Նիկոլաևիչ Աբաև** (), խորհրդային քաղաքական գործիչ։ 1925 թվականից Խորհրդային Միության կոմունիստական կուսակցության անդամ էր։

## Կենսագրություն
Սոլոմոն Աբաևը ծնվել է 1904 թվականին Տերսկի մարզի Սբա գյուղում։ Ազգությամբ օս է։ 1929 թվականին սովորել է Հյուսիսկովկասյան գործնական ինստիտուտի գյուղատնտեսության բաժնում։ 1935 թվականին եղել է Կենտրոնական կոմիտեի մարքսիզմ-լենինիզմ դասընթացների ունկնդիր։

1927-1929 թվականներին եղել է Վլադիկավկազի շրջանի Կատարողական կոմիտեի՝ ազգային փոքրամասնությունների շրջանում աշխատանքի գծով լիազոր, որից հետո՝ Վլադիկավկազի շրջանի Կատարողական կոմիտեի Արխիվային բյուրոյի հրահանգիչ։

1935-1937 թվականներին սովորել է Կարմիր պրոֆեսորների ինստիտուտի պատմության ֆակուլտետում։

Եղել է Ալագիրո-Արդոնսկիև Ձաուջիկաու շրջանների քարտուղար (Խորհրդային Միության կոմունիստական կուսակցություն)։

1934 թվականից եղել է Խորհրդային Միության կոմունիստական կուսակցության Մարզային կոմիտեի կառավարիչ (Հյուսիս-Օսեթյան ինքնավար մարզ), իսկ 1935 թվականից՝ կուսակցության կառավարիչ։

1937 թվականի հունիս-սեպտեմբեր ամիսներին Խորհրդային Միության կոմունիստական կուսակցության Հյուսիս-Օսեթյան ինքնավար մարզի ագիտպրոպի կառավարիչն էր, ապա՝ 3-րդ քարտուղարը։

Եղել է Հյուսիս-Օսեթյան ինքնավար մարզի տեղական արդյունաբերության Ազգային կոմիսարիատի քիմիական նյութերի բնագավառի վարիչ։

1937 թվականի դեկտեմբերի 12-ին ընտրվել է որպես ԽՍՀՄ Գերագույն խորհրդի (Ազգությունների խորհուրդ) պատգամավոր։

1942 թվականին ձերբակալվել է, իսկ 1942 թվականի փետրվարի 26-ին՝ դատապարտվել տասը տարվա ազատազրկման։

## Ծանոթագրություններ

Կատեգորիա:ԽՍՀՄ քաղաքական գործիչներ
Կատեգորիա:ԽՍՀՄ-ում բռնադատվածներ
Կատեգորիա:ԽՍՀՄ ԳԽ Ազգությունների խորհրդի 1-ին գումարման պատգամավորներ
Unchain My Heart (ալբոմ)

***Unchain My Heart***, բրիտանացի երգիչ Ջո Կոկերի 11-րդ ստուդիական ալբոմը, որը թողարկվել է 1987 թվականին։

## Ալբոմի մասին
Կանադայում, Գերմանիայում և Ֆրանսիաում ալբոմը ստացել է վաճառքի ոսկի վարկանիշ, իսկ Շվեյցարիայում՝ պլատինե։ Երաժշտության ձայնագրման ընկերությունների ավստրալիական միությունը ալբոմը դասել է 48-րդ տեղում`1988 թվականի 50 լավագույն ալբոմների ցուցակում։

«Unchain My Heart» ալբոմի գլխավոր երգը, իսկ դրանից հետո «Two Wrongs»-ը զբաղեցրել են 11-րդ հորիզոնականը Hot Mainstream Rock Tracks հիթ-շքերթում։ Ալբոմը 89-րդ տեղն Է զբաղեցրել The Billboard 200-ում։

«Unchain My Heart»- ի հեղինակը Թեդի Փաուելն է։ Երգը գրել է Բոբի Շարփը, որը հետագայում վաճառել է դրա իրավունքները

## Կոմպոզիցիաների ցանկ

## Ձայնագրությանը մասնակցել են
* Ջո Կոկեր — վոկալ,
* Ֆիլ Գրանդե, Դեն Հարթման — կիթառներ
* T. M. Stevens — բաս-կիթառ
* Ջեֆ Լեյվան, Գրեգ Ջոնսոն, Ռոբի Կիլգոր — ստեղնաշարային գործիքներ
* Դևիդ Բիլ — հարվածային գործիքներ
* Սեմի Ֆիգուերոա, Դեն Հարթման — պերկուսիա
* Քլարենս Քլեմոնս, Քրիսպին Կիո, Ռիկ Քանինգեմ, Լոուրենս Ֆիլդման, Առնո Հեկտ, Ռոբերտ Ֆանք-սաքսոֆոն, փողային գործիքավորում
* Ռոբերտ Ֆանկ — տրոմբոն
* Hollywood Paul Litteral — շեփոր
* Ֆիբի Սնոուն, Թավատա Էջի, Վանես Թոմաս, Բենի Դիգս, Ռենե Գիր, Մաքսին Գրին, Ջեյն էն Լանգ, Բի Ջի Նելսոն, Ջենիս Սինգլթոն, Դեն Հարթման  — բեք վոկալ

## Հիթ-շքերթներ և սերտիֆիկացում

## Ծանոթագրություններ

## Արտաքին հղումներ
*
Ain’t No Mountain High Enough

**«Ain’t No Mountain High Enough»** (), երգը գրել են ամերիկացի հեղինակներ՝ Նիկոլոս Էշֆորդը և Վալերի Սիմփսոնը՝ 1966 թվականին Tamla Records լեյբլի համար։

## Ստեղծման պատմություն
Նիկոլոս Էշֆորդը և Վալերի Սիմփսոնը երգը գրել են 1966 թվականին, նախքան Motown Records-ի հետ պայմանագիր ստորագրելը։ Սկզբնապես ցանկանում էր ձայնագրվել բրիտանացի երգչուհի Դասթի Սփրինգֆիլդը, սակայն հեղինակները երկար չէին համարձակվում երգը փոխանցել նրան և վերջում հրաժարվեցին, քանի որ գիտեին, որ երգը կարող էր դառնալ իրենց մուտքը Motown Records լեյբլ։ Ավելի ուշ Նիքը երգը անվանել է «Ոսկե ձու»։ Իսկ Սփրինգֆիլդը ավելացրել է «I’m Gonna Leave You» երգը իր երկրորդ ստուդիական «*Dusty»* ալբոմի մեջ, որի մեղեդին շատ նման էր «Ain’t No Mountain High Enough»-ին։

## Ձայնագրություն
Շուտով երգը գտավ իր կատարողներին՝ Մարվին Գեյը և Թամի Թերելը։ Հենց այս երգով էլ սկսվեց նրանց դուետի ուղին։ Ըստ պրոդյուսերների, ձայնագրության ժամանակ Թերելը մի փոքր նյարդայնացած էր և ամաչկոտ, քանի որ դեռ փորձեր չէր կատարել։ Թերելն իր վոկալը գաղտնի ձայնագրեց պրոդյուսերներ Հարվի Ֆուկուայի և Ջոննի Բրիստոլի հետ, որոնք հետագայում ավելացրին Գեյի վոկալները։ Երգի օրիգինալ տարբերակը՝ «Ain’t No Mountain» թեթև, պարող և ռոմանտիկ սիրային երգ էր։

1999 թվականի երգի Մարվին Գեյի և Թամի Թերելի կատարած տարբերակը մտավ Գրեմմի փառքի սրահ և համարվում է Motown Records-ի պատմության ամենանշանակալից ձայնագրություններից մեկը։

## Չարթ

## The Supremes-ի և The Temptations-ի տարբերակ
1968 թվականին հատուկ Diana Ross & the Supremes Join The Temptations ալբոմի համար, The Supremes-ը և The Temptations-ը ձայնագրեցին երգի իրենց տարբերակը, որը բնօրինակին ավելի մոտ էր։

## Դայանա Ռոսի տարբերակ
1970-ի գարնանը՝ «Reach Out and Touch (Somebody's Hand») դեբյուտային սինգլի հաջողությունից հետո, Էշֆորդն ու Սիմփսոնը առաջարկեցին վերագրանցել «Ain't No Mountain Enough High» երգը և թողարկել այն որպես սինգլ։ Սկզբում երգչուհուն այդ գաղափարը շատ դուր չէր գալիս, բայց հեղինակներին հաջողվեց համոզել նրան։ Երգի նոր տարբերակն ավելի շատ հնչում է գոսպելի նման։ Դիանան արտասանում է երգի բառերը, ասես մի հատված կարդա Ավետարանից, նրան ուղեկցվում է Դեթրոյթի սիմֆոնիկ նվագախումբը, որպես երգչախմբային կատարողներ հանդես եկան հեղինակները, ինչպես նաև The Andantes խումբը, Ջիմի Բիվերսը, Ջո Արմսթեդը, Բրենդա Էվանսը և Բիլլի Կելվինը։

Motown Records լեյբլի սեփականատեր Բերի Գորդիին դուր չէր գալիս այն փաստը, որ երգը սկսվում է ասմունքով, ուստի հատկապես ռադիոկայանների համար երգը կտրվում էր և սկսվում երգչախմբի մուտքի պահից, միայն դրանից հետո Էշֆորդն ու Սիմփսոնը համոզեցին նրան թողարկել երգը որպես սինգլ։ Երգը հիթ դարձավ՝ հասնելով Billboard Hot 100 և R&B Songs չարթերի առաջին հորիզոնականներին։ Այս երգի կատարման համար Դիանա Ռոսը Գրեմմիի անվանակարգում է ստացել՝ «Լավագույն կին փոփ վոկալ կատարում» անվանակարգում։

### Չարթ
#### Շաբաթվա չարթեր

#### Տարվա չարթեր

## Ծանոթագրություններ
Ռոբերտո Գուալտիերի

**Ռոբերտո Գուալտիերի** (, ), իտալացի պատմաբան և ուսուցիչ, էկոնոմիկայի և ֆինանսների նախարար (2019 թվականից)։ Հռոմի քաղաքապետ (2021 թվականից)։

## Կենսագրություն
Ավարտել է Հռոմի Լա Սապիենցա համալսարանը «նորագույն պատմություն» մասնագիտությամբ, այնտեղ ձեռք է բերել պատմության դոկտորի աստիճան և ստացել նորագույն պատմության պրոֆեսորի պաշտոնը։

1985 թվականին միացել է Իտալիայի երիտասարդական կոմունիստական ֆեդերացիային (FGCI)։ Հետագայում դարձել է Իտալիայի կոմունիստական կուսակցության ակտիվիստ, 1991 թվականին՝ նրա ինքնալուծարումից հետո, անդամագրվել է Ձախ ուժերի դեմոկրատական կուսակցությանը, 2001 թվականին ընտրվել է Ձախ դեմոկրատների հռոմեական կազմակերպության քարտուղարություն։ Գրամշիի հիմնադրամի տնօրենի տեղակալն է։ 2006 թվականին եղել է Դեմոկրատական կուսակցության հիմնադիրների և նրա մանիֆեստի հեղինակների թվում, 2007 թվականին ընտրվել է Կուսակցության ասամբլեայում, 2008 թվականին՝ նրա Ազգային վարչությունում։

2009 թվականին Կենտրոնական Իտալիայի կողմից ընտրվել է Եվրոպական խորհրդարանում, 2014 և 2019 թվականներին վերընտրվել է։ 2019 թվականին գլխավորել է Տնտեսական և արժութային խնդիրների հանձնաժողովը։

2019 թվականի սեպտեմբերի 4-ին ստացել է տնտեսության և ֆինանսների նախարարի պաշտոնը Ջուզեպպե Կոնտեի երկրորդ կառավարության ձևավորման ժամանակ, իսկ սեպտեմբերի 5-ին նոր կաբինետի կազմում երդում է տվել և ստանձնել պաշտոնը։

2020 թվականի մարտի 1-ին Հռոմի կենտրոնական ընտրատարածքում լրացուցիչ ընտրություններում հաղթել է SARS-CoV-2 կորոնավիրուսի տարածման շուրջ խուճապի ֆոնին 62,2 % արդյունքով՝ ստանալով խորհրդարանի պատգամավորի մանդատը, որը թափուր էր նրա տիրոջ՝ Պաոլո Ջենտիլոնիի՝ եվրակոմիսարի պաշտոնի անցնելուց հետո։

## Ծանոթագրություններ

## Արտաքին հղումներ
* 

Կատեգորիա:21-րդ դարի իտալացի քաղաքական գործիչներ
Կատեգորիա:Իտալացի պատմաբաններ
Կատեգորիա:Հռոմի քաղաքապետներ
Կատեգորիա:Քաղաքական գործիչներ Հռոմից
Կատեգորիա:Ֆինանսների նախարարներ
RSAC

**RSAC (Red Samara Automobile Club)**, ռուսական երաժշտական խումբ։ Բացի հիմնադիր և մենակատար Ֆելիքս Բոնդարևից, կազմի մեջ մտնում են *Tesla Boy*-ի նախկին կիթառահար Լեոնիդ Զատագինը (բաս կիթառ), *Mana Island*-ի նախկին թմբկահար Իվան Ամելենկոն (հարվածային գործիքներ) և երգչուհի ELLA–ն (իրական անունը Էլվիրա Պոնոմարյովա), որը ծնունդով Դոնեցկից է (Ուկրաինա), ներկայումս բնակվում է Դոնի Ռոստով քաղաքում (Ռուսաստան), «Ուկրաինայի ձայնը» հեռուստաշոուի նախկին մասնակից է։

## Պատմություն
Խումբը ստեղծվել է որպես երգիչ/ինդի երաժիշտ Ֆելիքս Բոնդարևի նախագիծ։ Անվանումը «Red Samara Automobile Club»-ի կրճատումն է։

Բոնդարևը, որն աշխատել է այնպիսի խմբերի հետ, ինչպիսիք են «The Brian Jonestown Massacre»-ը, «Մումիյ Տրոլլ»-ը և «Սանսարան», տարիների ընթացքում շատ նախագծեր է ունեցել, սակայն դրանցից ոչ մեկը համընդհանուր հավանության չի արժանացել։ 2019 թվականի դրությամբ *RSAC* խումբը արդեն գոյություն ունի 10 տարուց ավելի։

2018 թվականին Ֆելիքս Բոնդարևին դուր է եկել *RSAC*-ի «Боль, Боль, Боль» երգի Էլլայի քավեր տարբերակը․ աղջիկը *Instagram* սոցիալական ցանցում տեղադրել էր այն *#хочуфит #феликсбондарев #рсак* հեշթեգերով։ Բացի այդ, նա ձայնագրում և ինտերնետ է տեղադրում տարբեր երգերի քավեր տարբերակները։ Դրանից հետո նրանք ձայնագրել են «Поезда» երգը, որն ընդգրկվել է «Голые факты» ալբոմում։

Նույն 2018 թվականի աշնանը թողարկվել է «АРГУМЕНТЫ» նոր ալբոմը, որտեղ Էլլան արդեն հայտարարվել է որպես խմբի անդամ, այլ ոչ թե հրավիրված արտիստ։ Ալբոմը Մոսկվայում և Սանկտ Պետերբուրգում ներկայացնելուց հետո խումբը ամբողջ կազմով ուղևորվել է շրջագայության Ռուսաստանով։

Խմբին ժողովրդականություն է բերել «NBA»  երգը, որը թողարկվել է «АРГУМЕНТЫ» ալբոմի կազմում։ 2019 թվականի ամռանը այս երգը վերաձայնագրվել և վերաթողարկվել է «Фелла» ալբոմի հետ և ստացել է «NBA (Не мешай)» անվանումը։

## Սկավառակագրություն
### Ստուդիական ալբոմներ

### Մինի-ալբոմ

### Սինգլեր

### Տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
Չիուաուա (անապատ)

[thumb|250px|Չիուաուա անապատի քարտեզ։ [ՆԱՍԱ-ի արբանյակային լուսանկար։ էկորեգիոնի սահմանները սահմանվել են բնության համաշխարհային հիմնադրամի կողմից։ ԱՄՆ-ի և Մեքսիկայի սահմանը ցույց է տրված է սև գծով:]]

**Չիուաուա** (; ), անապատ Հյուսիսային Ամերիկայում, գտնվում է ամերիկա-մեքսիկական սահմանին՝ ամերիկյան Նյու Մեքսիկո, Տեխաս (Պեկոս գետի արևմուտք) և Արիզոնա (հարավ-արևելյան մաս), ինչպես նաև մեքսիկական Չիուաուա, Կոաուիլա, Դուրանգո (հյուսիս-արևմտյան մաս), Սակատեկաս (մի փոքր մաս հյուսիսում) և Նուևո Լեոն (փոքր մաս արևմուտքում) նահանգների տարածքում։

Անապատը զբաղեցնում է մոտավոր 362,6 հազար կիլոմետր քառակուսի տարածք, ինչը նրան ըստ տարածքի մեծության դարձնում է արևմտյան կիսագնդում թվով երրորդը և երկրորդը՝ Հյուսիսային Ամերիկայում՝ զիջելով Մեծ Ավազան անապատին։ Անապատն իրենից ներկայացնում է չոր հարթավայր, որը հատվում է բազմաթիվ լեռնաշղթաներով, որոնց միկրոկլիման ընդհանուր առմամբ տարբերվում է անապատի կլիմայից։ Անապատի կազմում առանձնացնում են Ուայթ-Սենդս անապատ արգելոցը (Նյու Մեքսիկո նահանգ)։

Չիուաուա անապատի տեղանքը արևմուտքում գտնվող Սոնորա անապատի տեղանքից բարձր է։ Բարձրությունների տարբերությունը 1075 մետր է (1675մ-600մ), ինչը մեղմացնում է կլիման ամռանը (հունիսին սովորական ցերեկային ջերմաստիճանը տատանվում է 35-40&nbsp;°C ջերմաստիճաններում)։ Ձմռանը եղանակը կախված է հյուսիսային քամիների ուժգնությունից։ Տեղումներն ավելի առատ են, քան Մեծ Ավազանի հարավում, Սոնորայի և Մոհավեի անապատներում, բայց սովորաբար չի գերազանցում տարեկան 254 մմ-ը, ընդ որում, հիմնականում անձրև է գալիս մուսսոնի ընթացքում՝ ամռան վերջում։ ձյուն գրեթե չկա, բացառությամբ բարձրադիր մասերում։

Անապատի տարածքում գտնվում են մի քանի քաղաքներ, որոնցից խոշոր են Սյուդադ Խուարես՝ գրեթե երկու միլիոն բնակչությամբ, Էլ Պասո, Չիուաուա և Տորեո քաղաքները։ Սովորական ավազը ձևավորվում է կվարցից։ Այս անապատը կազմված է գիպսային ավազներից, որոնց շնորհիվ այն կարծես ծածկված լինի սպիտակ ծածկոցով։

Desert Chihuahuan Big Bend.JPG
DesertMonahans.jpg|Տեխասի արևմուտքում անապատի ավազե հատվածը
Rose of Jericho.gif|Չիուաուան սելագինելյան թեփուկավորների ծննդավայրն է։ Ցույց է տրված ջրի մեջ չոր բույսի վարքագիծը։ 37 կադր, նկարահանված 5 րոպեի տարբերությամբ։


## Ծանոթագրություններ

## Արտաքին հղումներ
* Չիուաուա անապատի էկոռեգիոնը WWF կայքում (անգլ.)

Կատեգորիա:ԱՄՆ-ի անապատներ
Կատեգորիա:Անապատներ այբբենական կարգով
Կատեգորիա:Բնօրինակում անաղբյուր հոդվածներ
Անելի Հուլտեն

**Անելի Հուլտեն** (,), շվեդ պետական և քաղաքական գործիչ, Շվեդիայի Սոցիալ-դեմոկրատական աշխատանքային կուսակցության անդամ, 2016 թվականի հոկտեմբերի 1-ից Սկոնեի շրջանի նահանգապետ, Գեթեբորգի քաղաքային խորհրդի նախկին նախագահ։

## Կենսագրություն
1986 թվականին Հուլտենն ընտրվել է Ռիկսդագում, որտեղ մինչև 1996 թվականը նա եղել է տրանսպորտի, արտաքին գործերի, սահմանադրական, գյուղատնտեսական և արդյունաբերական կոմիտեների տեղակալ անդամ։ 1995-2002 թվականներին եղել է Եվրոպական խորհրդարանի պատգամավոր։

2008 թվականի նոյեմբերի 17-ին Անելի Հուլտենը նշանակվել է Գեթեբորգի քաղաքային խորհրդի նախագահ։ Նա իր աշխատանքը սկսել է 2009 թվականի հունվարի 13-ին։ Քաղաքային խորհրդի նախագահ լինելուց բացի, Հուլտենը նաև պատասխանատու էր Գյոթեբորգի բիզնեսի, ենթակառուցվածքների, միջազգային հարաբերությունների և զբոսաշրջության զարգացման համար։

2011 թվականին Սինգապուրում Համաշխարհային ձեռներեցների ֆորումում Գեթեբորգի գործարար շրջանի և կառավարության «Expedition Forward», «Business Emergency Programme» և «Brew House Incubator» ծրագրերի հետ աշխատանքի համար Հուլտենը ճանաչվել է որպես լավագույն քաղաքական գործիչ։

Հուլտենը հայտնի է դարձել հեծանվային սպորտի նկատմամբ իր մեծ նվիրվածությամբ, այն է՝ հեծանվով ամենօրյա ուղեւորություններ դեպի աշխատանքի վայր և 2009 թվականին Գեթեբորգից Ստոկհոլմ հեծանվով երթևեկելով Սոցիալ-դեմոկրատական կուսակցության կոնգրեսին մասնակցելը։ Շվեդիայի հեծանվային սպորտային քաղաքական գործչի ամենամյա մրցանակը :

Հուլտենը Սոցիալ-դեմոկրատական կուսակցության գործադիր կոմիտեի անդամ է։

2016 թվականի հունվարի 18-ին Անելի Հուլտենը հեռացել է Գոթենբուրգի քաղաքային խորհրդի նախագահի պաշտոնից։ Նրան հաջորդել է Էն Սոֆի Հերմանսոնը :

2016 թվականի սեպտեմբերի 22-ին նա կառավարության կողմից նշանակվել է Սկոնե շրջանի նահանգապետ և իր պաշտոնը ստանձնել է 2016 թվականի հոկտեմբերի 1-ից։

## Ծանոթագրություններ

Կատեգորիա:Շվեդիայի կին քաղաքական գործիչներ
Ժորժ Էժեն Օսման

**Ժորժ Էժեն Օսման** (, ավելի հայտնի՝ որպես **բարոն Օսման** (baron Haussmann,), ֆրանսիացի պետական գործիչ, Սենայի դեպարտամենտի պրեֆեկտ (1853-1870 թվականներ), սենատոր (1857), Ֆրանսիայի գավառների գեղարվեստի ակադեմիայի անդամ (1867), քաղաքաշինության մասնագետ, իր գիտելիքներով մեծապես պայմանավորել է Փարիզի ներկայիս տեսքը։

## Կենսագրություն
Օսմանը ծնվել է 1809 թվականի մարտի 27-ին Փարիզում՝ գերմանական ծագմամբ բողոքականների ընտանիքում (գերմաներենով ազգանունը հնչում է որպես Հաուսման և ոչ մի կապ չունի թուրք Օսմանների հետ)։ Սովորել է Հենրի IV-ի և Կոնդորսի վարժարաններում, այնուհետև ուսումնասիրել է իրավունք՝ զուգահեռաբար զբաղվելով երաժշտությամբ։ 1830 թվականին ստացել է Ներակի շրջանի կոմիսարի պաշտոնը։

1853 թվականին դարձել է Սենի դեպարտամենտի պրեֆեկտ՝ պահպանելով այդ պաշտոնը մինչև 1870 թվականը։ Նապոլեոն III-ի հրամանով փարիզեցիների զբոսանքի համար կառուցել է Բուլոնյան անտառը և մի քանի զբոսայգի Փարիզում, մասնավորապես` Մոնսուրիի և Բյուտ Շոմոնի պուրակները։

Օսմանը վերակառուցել է մի շարք բնակելի թաղամասեր՝ քանդելով բազմաթիվ հին (ներառյալ՝ միջնադարյան) տներ և ստեղծելով մի շարք պուրակներ, որոնք հետագայում հանրաճանաչություն են ձեռք բերել։ Ընդհանուր առմամբ, Օսմանի ղեկավարությամբ վերակազմավորվել է Փարիզի անշարժ գույքի շուրջ 60%-ը։

1865 թվականին Օսմանն իր աշխատանքների համար ստացել է 250 միլիոն ֆրանկ վարկ, իսկ 1869 թվականին՝ ևս մեկը՝ 260 միլիոն ֆրանկ։ Էմիլ Օլիվյեի կառավարության օրոք Բարոն Օսմանն ազատվել է պաշտոնից։

Օսմանը մահացել է Փարիզում 1891 թվականի հունվարի 11-ին։ Թաղված է Պեր Լաշեզ գերեզմանատանը։ Նրա անունն է կրում Փարիզի կենտրոնի բուլվարներից մեկը։

## Բարոն Օսմանի քաղաքաշինական աշխատանքները Փարիզում
Նապոլեոն III-ը 1853 թվականին Ժորժ Օսմանին նշանակել է Սեն դեպարտամենտի պրեֆեկտ։ Ստանալով միապետի կողմից անսահմանափակ լիազորություններ՝ Օսմանը գործնականում վերափոխել է Փարիզի փողոցային ցանցը՝ քանդելով հին Փարիզի մեծ մասը և ստեղծելով քաղաքի շատ հուշարձաններին նայող կառույցներ։ Քաղաքաշինական բոլոր աշխատանքներն ունեին սոցիալական և ռազմական պատճառներ։
## Ծանոթագրություններ

## Արտաքին հղումներ

Կատեգորիա:Ֆրանսիացի պետական գործիչներ
Նեա Պերամոս

**Նեա Պերամոս** (), 1990-ական թվականներից առաջ *Մեղալո Պեֆկո* (), արվարձան և նախկին համայնք Հունաստանի Արևմտյան Ատտիկեյում, 2011 թվականի տեղական ինքնակառավարման մարմինների բարեփոխումից հետո այն մտնում է Մեգարայի կազմի մեջ, որի քաղաքային միավորն է։

## Պատմություն
1922 թվականին Հունական բանակի ջախջախումից հետո, Փոքր Ասիայում գտնվող Պերամոսի (ժամանակակից Karşıyaka՝ Թուրքիայի Բանդրմայի մոտ) հույն բնակիչները վտարվեցին իրենց քաղաքից՝ առաջ շարժվող թուրքական բանակից և ապստամբներից։ Նրանք հայտնվեցին Կավալայում և Մեգարայում։ Մեգարայի մոտակայքում գտնվող այս վայրը հանձնվել է Էլեֆթերիոս Վենիզելոսի Կառավարության կողմից, որպեսզի նրանք կարողանան սկսել իրենց նոր կյանքը։ Նրանց առաջին դպրոցը փայտե տնակ էր, որը գործում էր նաև կիրակի օրերին՝ որպես եկեղեցի, մինչև ներկայիս Սուրբ Գևորգի եկեղեցին կառուցվեց՝ նրա Սրբապատկերը տեղավորելու համար, որը փախստականները իրենց հետ բերել էին իրենց նախնիների երկրից։

Նեա Պերամոսն ունի մի քանի դպրոց (լիցեյ - ավագ դպրոց, գիմնազիա - կրտսեր ավագ դպրոց և  չորս հիմնական դպրոց) և երկու *KAPI* (ցերեկային խնամքի կենտրոններ տարեցների համար)։ Քաղաքում տեղակայված են երեք ռազմական ճամբարներ, այդ թվում՝ հրետանային դպրոցը և բանակի հատուկ նշանակության ջոկատները։

## Աշխարհագրություն
Նեա Պերամոսը գտնվում է Մեղարիս դաշտի արևելյան մասում՝ Սարոնիկոս ծոցի ափին՝ Սալամին կղզու դիմաց։ Նեա Պերամոսը տեղակայված է Մեգարայից 7 կմ արևելք, Էլեֆսիսից 11 կմ արևմուտք և Աթենքից 27 կմ արևմուտք։ 8-րդ մայրուղին (Աթենք - Կորինթոս) անցնում է քաղաքի հյուսիսում։ Նեա Պերամոսի երկաթուղային կայարանը սպասարկվում է Պրոաստիակոսի երթուղային գնացքներով՝ դեպի Աթենք և Կիատո։ Համայնքը Պանայիա Ֆաներոմենի վանքին հարող տարածքում՝ ձկնորսական նավահանգստից լաստանավային գծով կապվում է Սալամին կղզուն։

Կարևոր նշանակություն ունեցող կառույցները ներառում են երկու բարձրահասակ (12 հարկանի և 10 հարկանի) շենք՝ Սուրբ Գևորգ եկեղեցի և Ն․ Պետկասի անվան ավանդական տպարան։

Հյուսիսային Հունաստանում՝ Կավալայի մոտակայքում, կա մի փոքրիկ ծովափնյա հանգստավայր, որը կրում է նույն անունը։

## Մշակույթ
Համայնքում կա մունիցիպալ գրադարան, որը հիմնականում հունարեն հավաքածուն չէր ներառում։ Քաղաքի մշակութային կյանքն ակտիվանում է ապրիլին Սուրբ Գևորգ տոնավաճառով, Սուրբ Հովհաննեսի օրը (ամառային արևադարձից հետո)՝ Կլիդոնաս փառատոնով, և օգոստոսի վերջին՝ Սարդինայի գիշերով։ Գործում է մի քանի մշակութային ասոցիացիա, ինչպիսիք են Պերամիանս Կիզիկիանս ասոցիացիան, Նեա Պերամոս կանանց ասոցիացիան և «Այիոս Պանտելեիմոն» մշակութային ասոցիացիան։

Համայնքում առկա է երկու սիրողական մարզական թիմ՝ Նեա Պերամոսի մարզական սպորտային ասոցիացիան (1939) և Ատալոս Նեա Պերամուն (2001)։

Քաղաքում կա 15 թիմ (Ատտիկայում մոտ 900 ամբողջ), որոնք հմտացել են աղավնի թռցնելու մեջ (բարձր թռիչք, սուզում, պարուրաձև և այլն)։ Աղավնիների մեծ մասը պատկանում է Աղավնու սեփականատերի Ասպրոպիրգոս ասոցիացիային։

## Բնակչություն

## Ծանոթագրություններ

## Արտաքին հղումներ
*Պաշտոնական կայք
* Զբոսաշրջիկների տեղեկույունները Նեա Պարամոսի մասին https://en.wikivoyage.org/wiki/Kavala

Կատեգորիա:Ատտիկե
Կատեգորիա:Հունաստանի քաղաքներ
Բրունո լը Մեր

**Բրունո լը Մեր** (, ), ֆրանսիացի պետական և քաղաքական գործիչ, դիվանագետ։

## Կրթություն
1989 թվականին ընդունվել է Փարիզի Բարձրագույն նորմալ դպրոց, որտեղ սովորել է ֆրանսիական գրականություն։ Հետագայում ավարտել է Փարիզի Քաղաքական հետազոտությունների ինստիտուտը և Վարչակազմի ազգային դպրոցը։

## Գործունեություն
Վարչակազմի ազգային դպրոցն ավարտելուց հետո ծառայության է անցել Ֆրանսիայի արտաքին գործերի նախարարությունում։ Աշխատել է Ռազմավարական հարցերի, անվտանգության և զինաթափման վարչությունում։

2002-2004 թվականներին եղել է Ֆրանսիայի արտաքին գործերի նախարարի խորհրդական։

2004-2005 թվականներին եղել է Ֆրանսիայի ներքին գործերի նախարարի խորհրդական։

2005-2006 թվականներին եղել է Ֆրանսիայի վարչապետի խորհրդական։

2006-2007 թվականներին եղել է Ֆրանսիայի վարչապետի կաբինետի տնօրեն։

2007 թվականի հունիսի 17-ի ազգային ընտրություններում Էր դեպարտամենտի կողմից ընտրվել է Ֆրանսիայի Ազգային ժողովի պատգամավոր։

2007 թվականի հունիսի 20-ից մինչև 2009 թվականի հունվարի 13-ը և 2016 թվականի հունիսի 20-ից պատգամավոր է։

2008 թվականից մինչեւ 2014 թվականը եղել է Էվրեի մունիցիպալ խորհրդի անդամ և Ժողովրդական շարժման միության քաղաքական խորհրդական։

2008 թվականի դեկտեմբերի 13-ից մինչև 2009 թվականի հունիսի 23-ը եղել է Ֆրանսիայի եվրոպական գործերի պետական քարտուղար։

2009 թվականի հունիսի 23-ից մինչև 2012 թվականի մայիսի 10-ը եղել է գյուղատնտեսության, պարենի, ձկնորսության և տարածքային պլանավորման հարցերով նախարար։

2017 թվականի մայիսի 17-ին Էդուարդ Ֆիլիպի կառավարությունում նշանակվել է տնտեսության նախարար, նույն օրը հեռացվել Է «Հանրապետականներ» կուսակցությունից։

2017 թվականի հունիսին կայացած խորհրդարանական ընտրություններին մասնակցել է որպես «Առա՛ջ, հանրապետություն» նախագահական կուսակցությունից թեկնածու։

2020 թվականի հուլիսի 6-ին Կաստեքսի կառավարությունը ձևավորելիս պահպանել է իր պաշտոնը։

## Քաղաքական հայացքներ
Հանդես է գալիս Բրյուսելում Եվրոպական Միության ապագա զինված ուժերի գլխավոր շտաբի ստեղծման օգտին։

Բազմիցս կոչ է արել Եվրամիությանը դադարեցնել իր ընդլայնումը և կենտրոնանալ եվրոպական ինստիտուտների ամրապնդման վրա Արևմտյան Բալկանների երկրների կազմակերպության մեջ ընդունվելուց հետո։

## Ծանոթագրություններ

## Արտաքին հղումներ
* Կենսագրությունը Ֆրանսիայի արտաքին գործերի նախարարության կայքում 
* Անձնական էջը Ֆրանսիայի ազգային ժողովի կայքում

Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի գրողներ
Կատեգորիա:Ֆրանսիացի դիվանագետներ
Կատեգորիա:Ֆրանսիացի պետական գործիչներ
La Résidence Ylang Ylang (ֆիլմ)

***La Résidence Ylang Ylang*** (հայերեն՝ «Իլանգ իլանգ կեցավայրը»), կարճամետրաժ կինոնկար, որ 2008 թվականին նկարահանել է ծագումով Կոմորյան կղզիներից ֆրանսիացի կինոռեժիսոր Հաշիմիյա Ահամադան։ Կինոնկարը ցուցադրվել է վաթսունից ավելի միջազգային կինոփառատոներում, այդ թվում՝ արժանացել է Կաննի հեղինակավոր կինոփառատոնում քննադատների շաբաթի ընթացքում ցուցադրվելու պատվին։

## Դիպաշարը
Կինոնկարում ներկայացված է Կոմորյան կղզիների մի գյուղ, որտեղ գլխավոր հերոսը՝ Ջիբրիլը, իր ազատ ժամանակն անց է կացնում լքված վիլլան կարգի բերելով։ Մինչ նա զբաղված է այդ գործով, նրա խրճիթը հրո ճարակ է դառնում։ Անտուն մնացած երիտասարդը ստիպված է լինում բնակության տեղ որոնել։

## Դերակատարներ
Ալի Հասան Հալիդի

Աստադինա Մսա Սոյլիհի

Ֆահամվե Իբուրոյ

Մամա Հայիրիյա

Աբուբաքար Սայիդ Սալիմ

Ահամադա Սաանդի

Աբիդինե Սայիդ Մոհամեդ

## Մրցանակներ
* Ֆրանկոֆոնիայի փառատոնի մրցանակ «Լավագույն սցենար» անվանակարգում, Վո-ան-Վալեն, 2009
* *Procirep* մրցանակ (ռեժիսուրայի համար), կարճամետրաժ կինոնկարների փառատոնում. Կլերմոն Ֆերան, 2009
* Կարճամետրաժ ֆիլմերի մրցույթի գլխավոր մրցանակ Ուիդայի միջազգային *Quintessence* փառատոնում
* Ժյուրիի հատուկ պատվոգիր՝ Աֆրիկայի, Ասիայի և Լատինական Ամերիկայի երկրների միջազգային կինոփառատոնում, Միլան, 2009

## Ծանոթագրություններ

Կատեգորիա:2008 ֆիլմեր
Կատեգորիա:Կոմորյան Կղզիների ֆիլմեր
Կատեգորիա:Ֆրանսիական ֆիլմեր
Սև-սպիտակ աղավնի

**Սև-սպիտակ աղավնի ** (), աղավնիների ընտանիքի թռչուն։

## Արտաքին տեսք
Աղավնու այս տեսակի վզի առջևի մասն սպիտակ է, հետևի մասը գորշավուն, թևերը սև են, կրծքավանդակը սպիտակ և պոչը սև։ Կտուցը փոքր է՝ մոտ 1 սմ։ Թևը 15-16 սմ է։ Աղավնու այս տեսակին կարելի է հանդիպել միայնակ, զույգերով կամ փոքր խմբերով։ Նրանք շատ հանգիստ և խուսափող թռչուններ են։ Նրանց թռիչքն արագ է և ուղիղ։

Սև-սպիտակ աղավնու բույնը, ընդհանուր առմամբ, բաղկացած է փոքր ճյուղերից և սովորաբար կառուցվում է բարձր ծառերի վրա մինչև 18 մետր։ Բնում դնում է մեկ սպիտակադեղնավուն ձու։ Բնադրումը հիմնականում հոկտեմբերից դեկտեմբեր է։

Սև-սպիտակ աղավնին հիմնականում սնվում է մրգերով իրենց բներում, բայց կարող են սնվել նաև դրսում բաց տարածքներում։ Այն նաև ուտում է դաշտերում բերքահավաքից հետո մնացած կամ ընկած ձավարեղենով։

## Արեալ
Թռչուններն ապրում են Ավստրալիայի արևելքում Մեծ Ջրբաժան լեռնաշղթայի երկայնքով։

## Պատկերասրահ

Պատկեր:Columba leucomela - Brunkerville.jpg
Պատկեր:White-headed pigeon.JPG
Պատկեր:Columba leucomela female 2- Brunkerville.jpg
Պատկեր:White-headed Pidgeon. Columba leucomela. - Flickr - gailhampshire.jpg
Պատկեր:White-headed Pigeon (Columba leucomela) (31325752556).jpg
Պատկեր:White-headed Pigeon (Columba leucomela) (9757365443).jpg
Պատկեր:White-headed-Pigeon-Melbourne-Zoo-20070224-018.jpg
Պատկեր:White-headed Pigeon map.png
Պատկեր:White-headed Pigeon (cropped).jpg
Պատկեր:White-headed pigeon - Flickr - PaulBalfe.jpg


## Ծանոթագրություններ

## Գրականություն
* Pizzey and Knight. *Field Guide to the Birds of Australia*. — Angus & Robertson, ISBN 0-207-19691-5
* Trounsen and Trounsen. *Australian Birds: A Concise Photographic Field Guide*. — Cameron House. ISBN 1-875999-47-7.

## Արտաքին հղումներ
*https://www.iucnredlist.org/species/22690215/93265605

Կատեգորիա:Աղավնազգիներ
Կատեգորիա:Աղավնիներ
Կատեգորիա:Ավստրալիայի թռչուններ
Ստանիսլավ Լեբամբա

**Ստանիսլավ Լեբամբա** (,), ռուս ֆուտբոլիստ, պաշտպան։

## Կենսագրություն
Օռլովյան «Օլիմպի» թիվ 9 ՄՊՄԴ-ի սան է։ 2005 թվականին պրոֆեսիոնալ կարիերան սկսել է «ԿԱՄԱԶ»-ի կազմում, սակայն առաջին երեք մրցաշրջաններում խաղացել է միայն երկու հանդիպում Առաջին դիվիզիոնում (2006, 2007) և գավաթի խաղարկությունում (2006, 2007), իսկ ժամանակի մեծ մասը հանդես է եկել սիրողական առաջնությունում։ 2008 թվականին վարձավճարով հանդես է եկել «Գուբկինի» երկրորդ դիվիզիոնում, իսկ հաջորդ մրցաշրջանում «Մորդովիայի» կազմում դարձել է երկրորդ դիվիզիոնի հաղթող։ Վերադառնալով «ԿԱՄԱԶ»՝ դարձել է հիմնական կազմի խաղացող և հաջորդ երկու մրցաշրջաններում 50 հանդիպում է անցկացրել Առաջին դիվիզիոնում։ Կարիերայի սկզբում խաղացել է կենտրոնական կամ աջ կիսապաշտպան, սակայն ավելի ուշ տեղափոխվել է աջ պաշտպանի դիրքում։

2012 թվականին տեղափոխվել է «Ենիսեյ», նրա կազմում երկու մրցաշրջան է անցկացրել Ռուսաստանի առաջին դիվիզիոնում և մասնակցել 50 հանդիպման։ Մասնակցել է Մոսկվայի ԲԿՄԱ-ի դեմ Ռուսաստանի գավաթի քառորդ եզրափակիչի խաղին։ Հետագայում մինչև մրցաշրջանի կեսը հանդես է եկել Ձերժինսկի «Խիմիկում» և Ռամենսկի «Սատուրնում», իսկ 2015 թվականի ամռանը հերթական անգամ վերադարձել է «ԿԱՄԱԶ»։

2017 թվականի հուլիսին տեղափոխվել է լատվիական «Լիեպայա» ֆուտբոլային ակումբ։ Ակումբի կազմում նորամուտը նշել է 2017 թվականի հուլիսի 6-ին «Կրուսեյդերս» հյուսիսիռլանդական ակումբի դեմ Եվրոպայի լիգայի խաղում։

## Ձեռքբերումներ
; «Մորդովիա»
* Երկրորդ դիվիզիոնի հաղթող - 2009
; «Լիպեայա»
* Լատվիայի գավաթի դափնեկիր - 2017

## Անձնական կյանք
Հայրը կոնգոլեց է, իսկ մայրը՝ ռուս։ Ընտանիքում կա երեք եղբայր և երկու քույր։ Եղբայր Դմիտրին՝  օպերային երգիչ-բաս, երգում է Մարիինյան թատրոնի ներկայացումներում, երրորդության ընթերցողը՝ Իզմայլովսկի տաճարը։ Մանկության տարիներին ծնողները մի քանի տարով մեկնել էին Կոնգո, իսկ Ստանիսլավը ապրում էր տատիկի հետ Օռլում։

## Ծանոթագրություններ

## Արտաքին հղումներ
* 
* 
* Станислав Лебамба: Мне нравится папина фамилия
* Станислав Лебамба: Можно замахнуться и на премьер-лигу

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հաշիմիյա Ահամադա

**Հաշիմիյա Ահամադա** (ֆրանսերեն՝ **Hachimiya Ahamada**, ), կոմորյան արմատներով ֆրանսիացի կինոռեժիսոր, որը մի շարք ֆիլմեր է նկարահանել Կոմորյան կղզիների բնակիչների և կոմորյան սփյուռքի մասին։

## Կենսագրություն
Ծնվել է ֆրանսիական Դյունկերկ քաղաքում, Կոմորյան կղզիներից գաղթածների ընտանիքում։ Դեռ պատանեկան տարիքում, մասնակցելով ծննդավայրում գործող տեսանկարահանման ստուդիայի պարապմունքներին, մի քանի փաստավավերագրական ֆիլմ է նկարահանել։ Հետագայում ուսանել է Բրյուսելի *Institut national supérieur des arts du spectacle et des techniques de diffusion* (*INSAS*) ինստիտուտում, որն ավարտել է 2004 թվականին՝ ստանալով կինոռեժիսորի մասնագիտացում։ 2008 թվականին Հաշիմիյա Ահամադան Կոմորյան կղզիներում նկարահանել է *La Résidence Ylang Ylang* կարճամետրաժ դրաման, որը ցուցադրվել է երեքուկես տասնյակից ավելի միջազգային կինոփառատոներում, ընդ որում՝ արժանացել է նաև Կաննի հեղինակավոր կինոփառատոնում, քննադատների շաբաթի ընթացքում ցուցադրվելու պատվին։ *La Résidence Ylang Ylang* կինոնկարը մրցանակներ է շահել  մի շարք միջազգային կինոփառատոներում, մասնավորապես՝ 
* Ֆրանկոֆոնիայի փառատոնի մրցանակ «Լավագույն սցենար» անվանակարգում, Վո-ան-Վալեն, 2009
* *Procirep* մրցանակ (ռեժիսուրայի համար), կարճամետրաժ կինոնկարների փառատոնում. Կլերմոն Ֆերան, 2009
* Կարճամետրաժ ֆիլմերի մրցույթի գլխավոր մրցանակ Ուիդայի միջազգային *Quintessence* փառատոնում
* Ժյուրիի հատուկ պատվոգիր՝ Աֆրիկայի, Ասիայի և Լատինական Ամերիկայի երկրների միջազգային կինոփառատոնում, Միլան, 2009։

Հաշիմիյա Ահամադան 2018 թվականին սկսել էր աշխատել *Maïssane ou le Cantique des astres*լիամետրաժ գեղարվեստական ֆիլմի վրա:

## Ֆիլմագրություն
* *Feu leur rêve*, կարճամետրաժ, փաստավավերագրական, 2004.
* *[[La Résidence Ylang Ylang (ֆիլմ)|La Résidence Ylang Ylang]]*, կարճամետրաժ, դրամա, 2008.
* *Ivresse d’une Oasis*, փաստավավերագրական, 2011.

## Ծանոթագրություններ

Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի սցենարիստներ
Իսլամ Մախաչև

**Իսլամ Ռամզանովիչ Մախաչև** (), խառը ոճի ռուսաստանցի մարտիկ, հանդես է գալիս UFC-ի հովանու ներքո՝ թեթև քաշային կարգում։ Մարտական սամբոյի Ռուսաստանի չեմպիոն (2016), մարտական սամբոյի աշխարհի չեմպիոն (2016)։Մարզիչ`Խաբիբ Նուրմագամեդով

## Գործունեութուն ընդհանուր մենամարտերում
### М-1 Global
Մախաչևը M-1 Global-ում իր նորամուտն է նշել Թենգիզ Կուչուայի դեմ 2011-ի փետրվարի 12-ին և առաջին ռաունդում հաղթել է նոկաուտով։ Երկրորդ մենամարտում Մախաչևը բախվել է Ֆրանսիայից Մանսուր Բառնաուի (Mansour Barnaoui) հետ, 2013 թվականի ապրիլի 9-ին M-1 Challenge 38-ում։ Նա հաղթել է մրցավարների միաձայն որոշմամբ։ Այնուհետև Մախաչևը հանդիպել է բրազիլացի մարտիկ, ջիու-ջիթսուի սև գոտու սեփականատեր Ռանդեր Ջունիորի հետ 2013 թվականի օգոստոսի 21-ին M-1 Challenge 41-ում և հաղթել մրցավարների միաձայն որոշմամբ։ Ինգուշեթիայի Հանրապետությունում՝ Թարգիմում, M-1 Challenge 49 մրցաշարի շրջանակներում, Իսլամ Մախարևը ձեռքի (արմունկի լծակի) ցավեցնող հնարքի օգնությամբ հաղթել է Յուրի Իվլևին։ M-1-ում պայմանագրով կայացած վերջին մենամարտում Իսլամ Մախաչևը Սանկտ Պետերբուրգում կայացած M-1 Challenge 52 մրցաշարում հանդիպել է Խորվաթիայից փորձառու մարտիկ Իվան Տրուշչեկին։  Իսլամը գերակշռում էր պայքարում և 3-րդ ռաունդում հակառակորդին ստիպել է հանձնվել խեղդող հնարքով։

### Ultimate Fighting Championship
2014 թվականի հոկտեմբերի 2-ին Մախաչևը չորս մենամարտի պայմանագիր է կնքել UFC- ի հետ։ 2015 թվականի մայիսի 23-ին, Մախաչևը երկրորդ ռաունդում հաղթել է Լեո Կունցին UFC 187- ում խեղդող հնարքով։

2015 թվականի հոկտեմբերի 3-ին՝ UFC 192 - Cormier vs. Gustafsson մրցաշարում Մախաչևը հանդիպել է Ադրիան Մարտինսի հետ։ Արդեն առաջին ռաունդի երկրորդ րոպեին Մարտինսը աջ ձեռքով հարվածել է Մախաչևի ծնոտին և նոկաուտի ենթարկել նրան։ Այսպիսով, Մախաչևը կրել է իր կարիերայի առաջին և մինչ այժմ միակ պարտությունը։

2016 թվականի ապրիլին դոպինգի օգտագործման պատճառով հեռացվել էր մրցումներին մասնակցելուց։ Նույն տարվա հուլիսին Ամերիկյան հակադոպինգային գործակալությունը (USADA) պարզել էր, որ Մախաչևը փոքր քանակությամբ մելդոնիում էր օգտագործում սրտի առիթմիայի բուժման ժամանակ։

2019 թվականի սեպտեմբերի դրությամբ տարել է 6 անընդմեջ հաղթանակներ։

## Տիտղոսներ և ձեռքբերումներ
### Ընդհանուր մենամարտեր
* **[[Ultimate Fighting Championship]]**
** «Երեկոյի մենամարտ» մրցանակի մրցանակակիր ընդեմ Արման Ծառուկյանի։

### Սամբո
* **Ռուսաստանի մարտական սամբոյի ֆեդերացիա**
** 2016 Ռուսաստանի մարտական սամբոյի առաջնություն (-74 կգ)
* **Սամբոյի միջազգային ֆերդերացիա**
** 2016 Աշխարհի մարտական սամբոյի առաջնություն (-74 կգ) 

## Ծանոթագրություններ

## Արտաքին հղումներ
* Իսլամ Մախաչևը FightTime-ում

Կատեգորիա:Ռուս ընդհանուր մենամարտիկներ
Դելիսյաս (համայնք)

**Դելիսյաս** (), համայնք Մեքսիկայի Չիուաուա նահանգի համանուն քաղաքում։ 2010 թվականի մարդահամարի տվյալներով բնակչության թիվը կազմել է 137 935 մարդ։

## Ընդհանուր տեղեկություններ
*Delicias* անվանումը իսպաներենից կարելի է թարգմանել որպես *հմայք, ուրախություն, հաճույք*։ Այն առաջացել է համայնքի նախկին ասյենդայից, որը գտնվում է հարևան Ռոսալես մունիցիպալիտետում։

Համայնքի տարածքը 533 կիլոմետր քառակուսի է, ինչը կազմում է նահանգի ընդհանուր տարածքի 0,22 տոկոսը, իսկ ամենաբարձր կետը հասնում է 1280 մետրի, գտնվում է Լա Պրիետա բնակավայրում։

Դելիսյասը սահմանակից է Չիուաուա նահանգի այլ համայնքների․ հյուսիսում՝ Մեոկիին և Հուլիմեսին, արևելքում և հարավում՝ Սաուսիլյոյին, և արևմուտքում՝ Ռոսալեսին։

## Հիմնադրում և կազմ
Համայնքը հիմնադրվել է 1935 թվականի հունվարի 7-ին։ Նրա կազմի մեջ է մտնում 317 բնակավայր, որոնցից ամենախոշորներն են․

}|| 108187 || 118071
|-
| 0858 || Կոլոնիա Ռևոլուցիոն() || 3615 || 3995
|-
| 0083 || Միգել Իդալգո () || 3017 || 2850
|-
| 0609 || Կոլոնիա Կամպենսինա() || 2014 || 2365
|-
| 0108 || Կոլոնիա Նիկոլաս Բրավո() || 1435 || 1772
|-
| 0371 || Կոլոնիա Տերազաս () || 1614 || 1602
|-
| 0002 || Կոլոնիա Աբրահամ Գոնսալեսշ() || 1432 || 1404
|}

## Տնտեսություն
2000 թվականի վիճակագրական տվյալների համաձայն՝ աշխատունակ բնակչությունը զբաղվում է տնտեսության հետևյալ մասնաճյուղերով՝ գյուղատնտեսություն, անասնապահություն, ձկնորսություն՝ 27,9 տոկոս, արդյունաբերություն և շինարարություն՝ 42,6 տոկոս, սպասարկման և զբոսաշրջության ոլորտ և այլ ծառայություններ՝ 2,3 տոկոս։

## Ենթակառուցվածք
Համայնքի կառուցվածքը ըստ 2010 թվականի վիճակագրական տվյալների․
* էլեկտրաֆիկացում՝ 99,5 %
* ջրամատակարարում՝ 99,4 %
* ջրահեռացում (կոյուղի)՝ 98,9 %

## Պատկերասրահ

Պատկեր:Santuario De Guadalupe.jpg|Գուադալուպե սրբավայր
Պատկեր:Presa Francisco I Madero.jpg|Ֆրանսիսկո-Մադերոյի ջրամբարը և պատնեշը
Պատկեր:Reloj Publico Dia.jpg|Ժամացույցով աշտարակ


## Տես նաև
* Պորտալ:Մեքսիկա

## Ծանոթագրություններ

## Արտաքին հղումներ
* Համայնքի կայքը

Կատեգորիա:Մեքսիկայի քաղաքներ
Կատեգորիա:1935 թվականին հիմնադրված բնակավայրեր